Celovški rokopis - Wikipedija, prosta enciklopedija

# Celovški rokopis

### Iz Wikipedije, proste enciklopedije

Da bo članek zadostoval merilom kakovosti, ga bo treba urediti. O tem se lahko pogovorite na pogovorni strani članka in/ali zamenjate oznako z določnejšo. Pomagajte si tudi s Slogovnim priročnikom.

Celovški rokopis je eden najzgodnejših jezikovnih spomenikov v slovenskem jeziku. Nastal je v drugi polovici 14. stoletja na Gorenjskem in je zato pisan v gorenjskem narečju. Vsebuje očenaš, vero in čaščeno Marijo.

RATEŠKI ALI CELOVŠKI ROKOPIS spada v drugo obdobje slovenskega pisnega jezika (od 13. stol. do 1. pol. 16. stol.)

Izvira iz Rateč na Gorenjskem. Nastal je okoli leta 1380. Najbrž ga je napisal nemški duhovnik. Zdaj ga hranijo v celovškem deželnem muzeju.

Obsega troje molitev: očenaš, apostolsko ver in zdravamarijo. Prvi dve sta prepis veliko starejših predlog, ki segajo v začetek 9. stoletja, tako da njuna starost ni manjša od besedil v Brižinskih spomenikih. Seveda se je njuna podoba v stoletjih spremenila, dokler ju ni zapisala roka duhovnika, pisca Celovškega rokopisa. Molitev k Mariji je mlajša, saj je v latinščini nastala šele po letu 1000.

Jezik rokopisa je gorenjščina s sledovi koroških in dolenjskih narečij, kar si razlagajo s tem, da so živeli v Ratečah tudi priseljenci iz drugih slovenskih dežel.

Značilnosti: - ozki o-ji so zapisani po gorenjskem izgovoru kot o (gospod), - namesto jata je pisan gorenjski e (zlega), - namesto šč se piše š (kršanstvu), - namesto končnice –o v imenovalniku ednine srednjega spola se piše –u (bogastvu), - namesto končnice – ega pa beremo –iga (vsemogočiga). - Veliko je tudi germanizmov: leben – življenje, gnada – milost. - Stilna zanimivost je prilastek za odnosnico: kruh naš, očo vsemogočiga.

Vir: Cekin, I., Levstik, N. Kaj znam za maturo? Zavod RS za šolstvo. Ljubljana, 1997

Vzpostavljeno iz »http://sl.wikipedia.org../../../c/e/l/Celov%C5%A1ki_rokopis.html«

Kategoriji: Članki, ki so potrebni čiščenja | Slovenščina

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje